Taivallahti (Helsinki)

Taivallahti () on Seurasaarenselkään kuuluva merenlahti Helsingin Töölössä. Se kuuluu sekä Etu- että Taka-Töölön kaupunginosiin. Lahdella sijaitsevat muun muassa venesatama ja Soutustadion. Eteläpuolella on Hietaniemi ja sen suosittu uimaranta Hietaranta. 

 Historia 
Taivallahden alueeseen liittyy merkittäviä 1800- ja 1900-lukujen toteutumattomia kaupunkisuunnitelmia. Vuodesta 1891 alkaen ehdotettu Hesperian kanava olisi yhdistänyt Taivallahden Töölön­lahteen. Vuonna 1919 tukholmalainen insinööri H. G. Torulf sommitteli alueelle Taivallahden vapaasatamaa, joka olisi peittänyt alleen koko lahden ja myös sitä ympäröiviä alueita. Suunnitelmaa pidettiin teknisesti lupaavana, mutta sitä vastustettiin muun muassa siksi, että satama olisi tuhonnut puistoja ja Töölön luonteen rauhallisena kaupunginosana.Erävuori 1981, s. 85–95 Vuonna 1925 Hietaniemeen päätettiin rakentaa öljysatama Töölön halki kulkevine satamaratoineen, mutta rakennustyöt viivästyivät, ja vuonna 1929 hanke peruttiin. Suunnitelman korvasi Herttoniemen öljysatama, joka avattiin vuonna 1937.Erävuori 1981, s. 106–110

 Katso myös 
 Humallahti
 Taivallahden kasarmit
 Taivallahden sotilashautausmaa

 Lähteet 


 Viitteet 

 Aiheesta muualla 


Luokka:Töölö
Luokka:Helsingin luonto
Luokka:Suomen lahdet
Luokka:Suomenlahti